钦定古今图书集成/明伦汇编/氏族典/第377卷 > 《凌迪知万姓统谱》 > 孔僖
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔僖

按《后汉书孔僖传》：“僖字仲和，鲁国鲁人。自安国以下，
世传《古文尚书》《毛诗》。曾祖父子建，与崔篆友善，僖与
崔篆孙骃复相友善，同游太学，习《春秋》。邻房生梁郁
告骃僖诽谤先帝，刺讥当世。僖上书自讼，立诏勿问，
拜僖兰台令史。元和二年春，帝东巡狩，还，过鲁阙里，
以太牢祠孔子，大会孔氏男子，命儒者讲论，僖因自”
陈谢，遂拜僖郎中。诏从还京师，使校书东观。冬，拜临
晋令。在县三年，卒官。二子：长彦、季彦。